# Kravtabell

Samtlige spørsmål i kravtabellen skal besvares. Svarene danner grunnlaget for Mattilsynets evaluering av tilbudet.

Ved utfylling av tabellen **skal** Leverandøren angi om kravet dekkes og er inkludert i leveransen ved å sette kryss (X) i kolonnen for ja, delvis eller nei under ”Leverandørens oppfyllelse”. Beskrivelser og redegjørelser gjøres i kolonnen ”Kommentar”. Eventuell tilleggsinformasjon og relevant dokumentasjon kan legges ved som bilag med spesifikk henvisning til bilagene i kolonnen ”Kommentar”. Eventuell manglende utfylling kan medføre av kravet anses som ikke oppfylt.

De ulike kravene har ulik prioritet.

Prioritet A = Absolutte krav som må tilfredsstilles. Tilbud som ikke tilfredsstiller (svarer Ja på) alle absolutte krav vil bli avvist.

Prioritet B = Viktige krav som bør tilfredsstilles, men det er ikke et absolutt krav. Svar vil ha stor betydning for evaluering av tilbudet. Kravet tillegges høyere vekt enn C-krav.

Prioritet C = Betingede krav som bør tilfredsstilles, men det er ikke et absolutt krav. Svar vil ha betydning for evaluering av tilbudet. Kravet tillegges lavere vekt enn B-krav.

|  |  |  |  |  |  |  |
| --- | --- | --- | --- | --- | --- | --- |
| **Krav nr.** | **Prioritet** | **Beskrivelse** | **Leverandørens oppfyllelse** | | | **Kommentar** |
| Ja | Delvis | Nei |
| 1. **ABSOLUTTE KRAV** | | | | | | |
| 1.1 | A | **Bilsegmenter og grupper**  Leverandør må kunne tilby biler innen følgende grupper:   * Personbil – stasjonsvogn, combi-coupe og SUV * Varebil kl 2 inntil 2,5 T og over 2,5 T – kassebiler * El-biler * Hybrid biler (selvladende og plug-in)   Leverandør må også kunne levere både 2- og 4 hjulsdrift.  Leverandør må bekrefte at de kan levere innenfor disse gruppene.  Pris og annen etterspurt informasjon angående kjøretøyene fylles ut i Vedlegg 2 – Produktspesifikasjon og prisskjema. |  |  |  |  |
| 1.2 | A | **Montering / avmontering av logo**  Mattilsynets leasingbiler skal leveres med påmontert logo og leverandør skal også fjerne logo ved innlevering.  Se logoplassering i Konkurransegrunnlagets vedlegg 5. |  |  |  |  |
| 1.3 | A | **Service og vedlikehold**  Alle bilene skal leveres med ordinær service- og vedlikeholdsavtale.  Oppdragsgiver forventer at bilene er uten feil i hele leasingperioden. Dette betyr at service og vedlikehold bare er nødvendig i de faste serviceintervallene som er fastsatt av bilfabrikanten. Tilbyder har ansvar for å utbedre feil og mangler på bil som ikke er selvforskyldt.  Kostnader til service og vedlikehold skal være inkludert i månedlig leasingkostnad.  Dokumentasjon:  Beskrives av leverandør. |  |  |  |  |
| 1.4 | A | **Gebyrer**  Det skal ikke forekomme gebyrer ved etablering og normal drift av en billeasingskontrakt, herunder fakturagebyr og lignende.  Priser som er tilbudt skal inkludere alle kostnader forbundet med leveranse av leasingbilen, også klargjøringskost og frakt. |  |  |  |  |
| 1.5 | A | **Nye modeller**  Nye modeller som tilkommer i avtaleperioden vil ikke automatisk bli tilknyttet rammeavtalen. Leverandør må fortløpende informere Mattilsynet om nye bilmodeller. Mattilsynet vil beslutte om ny modell skal omfattes i rammeavtalen og varsler leverandør skriftlig om dette. |  |  |  |  |
| 1.6 | A | **Takst ved innlevering**  En representant fra Mattilsynet skal sammen med mottaker av innleverende bil besiktige bilen ved innlevering.  Ved uenighet om takst innhentes NAF-test eller tilsvarende på bilens tilstand. Ved taksering legges dokumentet «NAF sine retningslinjer for vurdering av unormal slitasje» til grunn. |  |  |  |  |
| 1.7 | A | **Elektronisk kjørebok**  Mattilsynet vil gjennomføre en egen anskaffelse og inngå en avtale om elektronisk kjørebok.  Leverandør må bekrefte at de aksepterer at elektronisk kjørebok blir installert i leasingbilene av Mattilsynets avtalepart. |  |  |  |  |
| 1. **LEVERANSER** | | | | | | |
| 2.1 | B | **Minimumskrav – spesifikasjoner**  Alle biler skal leveres med følgende:   * Registrering iht forskrifter * Full tank / evt full ladet * Et sett sommerdekk på felg * Både 2- og/eller 4 hjulsdrift (der tilgjengelig) * Automat (der tilgjengelig) * Lakk og farge: metallic sølv/grå * Mattilsynets logo – se krav 1.2 over * Antiskrens * ABS bremser * Antispinn * Klimaanlegg * Navigasjon * Kollisjonsputer for minimum fører og passasjer foran * Bi-Xenonlys eller tilsvarende på nær og fjernlys * Bluetooth eller annen handsfree tilkobling for Android, iOS o.l mobiloperativsystem * DAB+ radio * Sentrallås * Varseltrekant * Parkeringssensor * Regnsensor * Gummimatter på gulv (foran og bak) og bagasjerom * Varebiler skal ha godkjent skille mellom passasjer og vare/lasterom * EURO NCAP 4 stjerner eller bedre, se også krav 3.2 nedenfor * Alle kjøretøy som leveres, inklusive tilpasninger og ombygninger, skal tilfredsstille de krav som kjøretøy-forskriftene og vedkommende registreringsmyndighet til enhver tid måtte stille * Instruksjonsbøker på norsk   Leverandør må bekrefte at alle biler kan leveres med ovennevnte, og beskrive eventuelle avvik i kommentarfeltet. |  |  |  |  |
| 2.2 | B | **Garanti**  Bilene skal leveres med nybilgaranti. Garantitiden gjelder fra registreringsdato og i minimum tre år eller 100 000 km. Garantien skal gjelde inntil den første av betingelsene er oppnådd.  Leverandør må, i kommentarfeltet, oppgi hvilke garantier som er inkludert. Leverandør bes også oppgi eventuelle forutsetninger for at garantiene skal gjelde.  Det er ønskelig at spesielt følgende garantier er inkludert:   * Lakk- og rustgarantier * Funksjonsgarantier / mobilitetsgaranti * Rust på bremseskiver   Det vil bli vurdert som en fordel jo mer garantien omfatter. |  |  |  |  |
| 1. **MILJØ- OG SIKKERHET** | | | | | | |
| 3.1 | B | **Miljøkrav**  Leverandører må ha en miljøvennlig profil ved satsing på reduksjon av CO2 og NOx for tilbudte biler.  Leverandør må oppgi utslipp av CO2 WLTP og NOx for tilbudte biler i Konkurransegrunnlagets Vedlegg 2 – Produktspesifikasjon og prisskjema.  Laveste utslipp vil bli vurdert som en fordel i tilbudsevalueringen.  Leverandør kan gi en nærmere beskrivelse i kommentarfeltet. |  |  |  |  |
| 3.2 | B | **Sikkerhetskrav**  Tilbudte biler må ha minimum 4 stjerner i Euro NCAP eller tilsvarende for siste offentlige krasjtest.  Leverandør må bekrefte/dokumentere oppfyllelse av kravet og oppgi antall stjerner for hver tilbudt bil i Vedlegg 2 – Produktspesifikasjon og prisskjema. |  |  |  |  |
| 1. **FORVALTNING I LEASINGPERIODEN** | | | | | | |
| 4.1 | B | **Bestillings- og utleveringsrutiner**  Leverandør må beskrive rutiner for bestilling og utlevering av biler. Det omfatter også utlevering på landsbasis.  Se Konkurransegrunnlagets Vedlegg 6 – Oversikt over Mattilsynets kontorsteder. |  |  |  |  |
| 4.2 | B | **Leveringstid og eventuelle forsinkelser**  Leverandør må oppgi normal leveringstid for hver tilbudt bil.  Ved forsinkelser i leveringstider i henhold til ordrebekreftelser, skal forlengelse av eksisterende leasingavtale evt erstatningskjøretøy stilles til disposisjon for Mattilsynet uten merkostnader. |  |  |  |  |
| 4.3 | B | **Kontaktperson**  Leverandør skal tilby én fast kontaktperson.  Kontaktpersonen skal ha minst tre års erfaring og god kompetanse om kjøretøy/kjøretøyadministrasjon.  Dokumentasjon:  Leverandør må oppgi navn på kontaktperson og dennes kompetanse. |  |  |  |  |
| 4.4 | B | **Kommunikasjon, responstid og tilgjengelighet**  Kontaktpersonen skal i hovedsak være tilgjengelig på telefon mandag – fredag 08.00 – 16.00.  Det kreves kortest mulig responstid på e-post- eller telefonhenvendelser.  Dokumentasjon:  Leverandør må beskrive hvordan kravet oppfylles og oppgi responstid på e-post og telefon. |  |  |  |  |
| 4.5 | B | **Godkjenning av verksted**  Hvis nærmeste merkeverksted er mer enn 50 km fra Mattilsynets kontoradresse som er eier av leasingavtalen, bør lokalt autorisert verksted kunne aksepteres som serviceverksted. Service utført ved et slikt verksted skal ikke begrense leverandørs garantiforpliktelse.  Mattilsynet skal tilbys de rabatter og betingelser som tilbyder har med sine verkstedleverandører. |  |  |  |  |
| 4.6 | B | **Manglende utført service**  Ved manglende utført service som Mattilsynet har ansvar for å gjennomføre, kan leverandør foreta en skjønnsmessig beregning av det eventuelle verditap som skyldes manglende service. Verditapet anses som unormal slitasje. Det kan imidlertid ikke beregnes noe verditap om kun én service er uteblitt.  Ved uenighet om hva som er å anse som unormal slitasje og verdifastsettelse av dette, skal det vurderes og fastsettes av en uavhengig takstmann, eventuelt av NAF. Ved vurderingen skal takstmannen legge ovennevnte kriterier til grunn. Takstutgiftene skal deles mellom partene. |  |  |  |  |
| 1. **BILADMINISTRASJON** | | | | | | |
| 5.1 | B | **Elektronisk bestillings- og administrasjonsløsning**  Leverandør må kunne tilby en kostnadsfri elektronisk løsning for bestilling og administrasjon av biler. Det må være mulig å ta ut statistikker og ulike rapporter over kostnader, kjørelengde o.l. pr bil fra løsningen.  Leverandør må gi en beskrivelse av den tilbudte løsningens funksjoner. God funksjonalitet og brukervennlighet vil bli vurdert som en fordel i tilbudsevalueringen. |  |  |  |  |
| 5.2 | B | **Betalingskort**  Biladministrasjon skal være kortbasert, slik at all betaling for drivstoff, vedlikehold eller lignende foregår med kort. Alle kostnader går elektronisk inn på en bilkonto hos leverandør som fakturerer kostnaden pr bil samlet en gang pr måned.  All fakturering skal skje etterskuddsvis en gang pr måned med samlefaktura spesifisert pr koststed og splittet pr kjøretøy. |  |  |  |  |
| 5.3 | B | **Dekkavtale**  Det er ønskelig at tilbyder kan tilby anskaffelse av dekk og felger av god kvalitet.  Mattilsynet skal tilbys de rabatter og betingelser som tilbyder har med sine leverandører. |  |  |  |  |
| 5.4 | B | **Dekkhotell**  Det er ønskelig at tilbyder kan tilby dekkhotell som omfatter sesongomlegging, rengjøring, tilstandskontroll og oppbevaring av dekk.  Mattilsynet skal tilbys de rabatter og betingelser som tilbyder har med sine leverandører.  Leverandør må beskrive hva dekkhotell avtale vil omfatte i kommentarfeltet og oppgi pris pr år i Vedlegg 2 – Produktspesifikasjon og prisskjema. |  |  |  |  |
| 5.5 | B | **Varsling service**  Leverandør skal sende varsel om neste  service/årlig service til billeier dersom bilen  ikke selv gir melding om dette. |  |  |  |  |
| 5.6 | B | **Kaskoforsikring, årlig inntil 20.000 km**  Kaskoforsikring skal inkludere erstatningsbil ved service/ikke kjørbar bil, samt assistanse ved ikke kjørbar bil.  Leverandør må, i kommentarfeltet, oppgi hva kaskoforsikringen inneholder og pris fylles ut i Vedlegg 2 – Produktspesifikasjon og prisskjema. |  |  |  |  |
| 1. **PRISER** | | | | | | |
| 6.1 | B | **Rentenivå**  Fastsetting av rente i finansieringsavtalen skal skje med basis i gjennomsnittlig 3 måneder NIBOR rente for foregående kvartal.  Leverandør må oppgi sitt påslag på NIBOR renten i Vedlegg 2 – Produktspesifikasjon og prisskjema. Lavest påslag vil bli vurdert som en fordel i prisevalueringen. |  |  |  |  |
| 6.2 | B | **Månedlig leasingkostnad**  Nye leasingavtaler skal inkludere følgende standardelementer i den månedlige leieprisen:   * Finansiell leasingpris * Årsavgift * Frakt og leveringskostnader * Servicekostnader ihht servicehefte * Inkludert utstyr i krav 2.1 over * NAF-takst ved tilbakelevering |  |  |  |  |
| 6.3 | B | **Forbruk**  Lavest mulig drivstoff-/strøm forbruk vil bli vurdert som en fordel i tilbudsevalueringen.  Leverandør må oppgi drivstoff-/strømforbruk for tilbudte biler i Vedlegg 2 – Produktspesifisering og prisskjema |  |  |  |  |
| 6.4 | B | **Priser biladministrasjon**  Oppgi administrasjonskostnad pr. bil pr. måned, samt pris pr tilleggstjeneste pr bil i Vedlegg 2 – Produktspesifikasjon og prisskjema. |  |  |  |  |
| 6.5 | B | **Andre kostnader**  Leverandør må oppgi kostnader for følgende i Vedlegg 2 – Produktspesifikasjon og prisskjema:   * Endring av leasingperioden i avtaleperioden * Regulering av kjørelengde opp og ned, angi evt mer/mindre kostnader * Oppsigelse av leasingavtale underveis eller ved utløp av rammeavtalen |  |  |  |  |
| 6.6 | B | **Pris- og valutareguleringsprinsipper**  Mattilsynets standard pris- og valutareguleringsprinsipper går fram av Vedlegg 7 Standardkontrakt for tjenestekjøp inkludert bilag 7 om pris og betalingsbestemmelser (siste sider).  Leverandør bør ikke ha vesentlige forbehold mot disse. Eventuelle forbehold må beskrives tydelig i kommentarfeltet. |  |  |  |  |
| 6.7 | B | **Reduksjon av priser**  En generell nedgang i priser for enkelte modeller eller segmenter skal komme Mattilsynet til gode umiddelbart ved ikfraftsettelse. |  |  |  |  |